Oriol Forn i Esteve Ferres, del CN Garraf, guanyadors de la VIII Regata de Nadal - Club Nàutic Garraf
18 de desembre de 2018	Regata
Oriol Forn i Esteve Ferres, del CN Garraf, guanyadors de la VIII Regata de Nadal
Sis clubs diferents van participar en el Canal Olímpic en una regata de radio control molt disputada
El passat 15 de desembre es va celebrar la VIII Regata de Nadal de Radio Control a les instal·lacions del Canal Olímpic de Castelldefels, amb una participació de 15 participants de 6 Clubs diferents, ja que el CN Vilanova s’ha incorporat a la classe amb la flota de Dragon Force de la categoria SERIES.
Des de l’inici les condicions de vent van ser suaus i molt variables en quant a la direcció, fet que va complicar una mica el muntatge dels recorreguts. Finalment es van poder realitzar un total de 9 regates on la competitivitat va ser molt alta sempre acompanyada d’un molt bon fair play, ja que van ser mínims els incidents i màxim el bon tarannà del Comitè i dels regatistes.
La victòria del Trofeu va ser per l’Oriol Forn, seguit per l’Esteve Ferres, ambdós regatistes del CN Garraf, a tant sols 3 punts i en tercera posició va quedar el Josep Mª Sánchez del CN Tamariu, que va realitzar una gran regata. En la categoria SERIES la victòria va ser pel Lluis Guerrero del CN Vilanova, seguit del Frederic Mestre i en tercera posició en Jaume Giralt del mateix CN Vilanova.
Els guanyadors van endur-se un joc de veles gràcies a VAM SAILS que en va sortejar un altre entre tots els participants i va ser pel Jordi Cargol.